Høiere og høiere

Høiere og høiere (originaltittel Safety Last!) er en amerikansk romantisk stumfilmkomedie fra 1923 med Harold Lloyd i hovedrollen.

Filmen inneholder en av de mest berømte scenene fra stumfilmepoken: Lloyd klamrer seg fast til viseren på en stor klokke utenfor en skyskraper samtidig som trafikken yrer under ham. Filmen ble en kassasuksess og fikk god kritikk, og Lloyd beholdt sin status som en viktig skikkelse i tidlig filmindustri.

Høiere og høiere er i dag sett på som en av historiens beste filmkomedier.Ebert, Roger.  "Safety Last." rogerebert.com. 3. juli 2005. Besøkt 12. juni 2017. Filmen ble innlemmet i National Film Registry i 1994, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle». Det amerikanske filminstituttet (AFI) har i tillegg kåret Høiere og høiere til tidenes 97. beste spenningsfilm fra USA.

 Handling 
En ung mann fra landet (Harold Lloyd) drar inn til byen for å søke lykken. Han får seg straks jobb i en forretning og jobber hardt for å stige i gradene. Han får i oppgave av sjefen å skaffe flere kunder til butikken. Forslaget hans er så spektakulært at folk ikke tror sine egne øyne.

 Medvirkende 
 Harold Lloyd som gutten
 Mildred Davis som jenta
 Bill Strother som kameraten, «Limpy» Bill
 Noah Young som politimannen
 Westcott Clarke som Mr. Stubbs, The Floorwalker 
 Earl Mohan som fylliken
 Mickey Daniels som ungen
 Anna Townsend som bestemoren

 Referanser 

 Eksterne lenker 


Kategori:Filmer fra 1923
Kategori:Stumfilmer fra USA
Kategori:Stum-romantiske komedier fra USA
Kategori:Stum-thrillerfilmer fra USA
Kategori:Sort-hvitt-filmer
Kategori:Filmer bevart i USAs nasjonale filmregister